
ORBI  genus  humanum  permulti  et  gra- 


ves,  quorum  alii  prae  caeteris  aetati  cui- 
dam,  alii  prope  omni  pariter  pestiferi,  mi¬ 
sere  premunt.  Ex  iis,  quos  aevo  lactanti  et  ju¬ 
ventuti  valde  exitiosos  essenotarunt  medici, 
quibusque  scientia  eorum  aliquid  attulit  auxi¬ 
lii,  hic,  de  quo  pauca  nunc  dicere  conabor, 
attentionem  plurium  jure  sibi  postulavit. 

Fothergillius  eos  inter  summa  laude  re¬ 
censetur,  qui  primus,  diligentia  nunquam  non 
imitanda,  naturam  Cynanches  Malignae  per¬ 
scrutatus  est,  suisque  scriptis  documentum  ob¬ 
servationis  sagacissimae  in  posteros  tradidit. 

Hic  animadvertere  licet,  impuberes  non  so¬ 
los  contagio,  quod  semper  Cynanchen  Malig¬ 
nam  longe  lateque  diffundit,  obnoxios  esse ; 
quoniam  aetatem  provedlam,  interdum  senec¬ 
tutem,  afficit.  At  hos,  quam  illos,  minus  pe¬ 
riclitari,  secus  ac  in  rubeola  et  variola,  clades 
infantum,  quum  hic  morbus  epidemice  gras¬ 
satus  est,  sat  superque  ostendit.  Puellas  promp¬ 
tius  quam  pueros,  fceminas  quam  viros,  de¬ 
biles  denique  quam  robustos,  hoc  contagium 
adoritur. 

Morbus  sic  definitura  clar.  Culleno,  “  Cy- 
“  nanche  Maligna — tonsillas  et  membranam 
“  faucium  mucosam  afficiens  tumore,  rubo- 
“  re,  et  crustis  mucosis  coloris  albescentis 
“  vel  cineritii,  serpentibus,  et  ulcera  tegen- 

“  tibus ; 

“  tibus ;  cum  febre  typhode  et  exanthema- 
“  tis 


DE  MORBI  HISTORIA. 

Incipit  hic  morbus  signis  pyrexite  solitis. 
Die,  quo  exoritur,  aegrotantes  animi  solicitu- 
do,  corporis  lassitudo  et  languor,  anxietas 
gravis,  capitis  dolor,  appetitus  cibi  defedtus, 
cum  horrore,  invicem  vel  una  simulque  vex¬ 
ant.  Horrore  perafto,  sequitur  calor  corporis 
insigniter  pungens,  pulsuum  celeritas  aucta, 
nausea  et  vomitus.  Vespere,  malum  ingra¬ 
vescit  ;  nam  inquietudo  pro  somno  aegrum, 
jam  temporis  de  siti  magna  sensuque  caloris 
molesto  conquerentem,  cruciat.  Eodem  fere 
tempore  collum  paululum  rigescit,  fauces  tu¬ 
ment  et  colore  vivido  splendent ;  nec  raro  do¬ 
lor  Eustachianae  tubae  meatum,  non  secus  ac  in 

cynanche 


*  Synops.  Nosol.  Method.  gen.  x.  spec.  2. 

cynanche  tonsillari,  persequitur,  auremque 
angit.  Crustae  in  uvula,  tonsillis,  arcuque  per 
has  partes  formato,  illico  apparent,  et  ulcera 
recondita  tegunt :  his  decedentibus,  ulcera 
observantur.  Lingua  praeter  solitum  ad  mar¬ 
gines  rubescit,  sed  ad  mediam  ejus  partem 
fusca  est  :  ad  apicem  nonnihil  madida,  radi¬ 
cem  versus  nigrescere  a  sanie,  mox  memoran¬ 
da,  observatur. 

Die  plerumque  secundo,  color  ruberrimus, 
illum  in  erysipelate  referens,  qui  ex  pustulis 
minimis  constat,  faciem,  collum,  pedtus,  bra¬ 
chia,  manusque,  cum  tumore  et  prurigine,  in¬ 
festat.  Pustulas  minuta;  coalescere  solent,  in¬ 
terdum  autem,  colore  cutis  interposito,  dis¬ 
creta  sunt.  Harum  super  cutem  eruptio, 
modo  in  corporis  partes  imas,  modo  in  su¬ 
premas  partes,  profeclo,  in  perpaucis  ex¬ 
emplis,  solummodo  in  carpi  dorsa,  perve¬ 
nit 

Hoc 


*  Heberden.  Comment.  de  Morb.  Hist.  et  Cu¬ 
rat. 

Hoc  tempore,  nausea  vomitusque  decedunt, 
nec  saepe  post  primum  diem,  molestiam  aegro¬ 
to  facessunt. 

Inter  calorem  pyrexia,  sub  nodem  auda,  pro¬ 
greditur.  Arteriarum  pulsus  parvi,  frequentes 
debilesque,  sed  aliquando  fortes  et  duri,  mi¬ 
cant.  Corporis  calor  eo  usque  intenditur  ut 
hydrargyrum  thermometri  Fabrenheitiani  ad 
gradum  centesimum  quintum,  sextum,  nec- 
non,  Curreio  audore,  nonum,  elevet. 

Delirium,  modo  node  prima,  modo  secun¬ 
da,  saepe  minus  periculosum  quam  in  aliis 
morbis,  aegrum  corripit.  In  hoc  morbo,  se¬ 
cundum  Fothergillium,  delirium  est  sui 
generis  ;  quippe  aeger  quaestioni  propositae 
prompte  respondet,  enititurque  serenus  vide¬ 
ri,  caeterum  verbis  disj undis  semet  alloquitur. 
Coma  alios  sub  nodem  adoritur,  quod  per 
aliquot  dies  interdum  perstat,  etiamsi  signa 
deteriora  mitescunt.  Prima  luce  sudor  lenis 

elicitur, 

elicitur,  qui  aegros  languidos  hebetesque  fa¬ 
cit,  febremque  nihil  levat 

Mucus  a  glandulis  mucosis  narium  fauci¬ 
umque  secretus,  vitiatur  ;  quia,  pro  humore 
miti  qui  in  sanis  manare,  partesque  oblinere, 
solet,  nunc  acris  ex  ore  naribusque  destillat, 
labium  superius,  nonnunquam  malam  exter¬ 
nam  super  quam  reclinat  aeger,  excorians  ;  et 
in  alvum  receptus,  diarrhoeam  molestam,  sae¬ 
pe  lethalem,  vel  profluvium  saniei  acris  ab  in¬ 
testinorum  exulceratione,  anum,  partesque  vi¬ 
cinas,  exasperans,  inducit.  Hic  humor  acris 
a  vasis  lymphaticis  saepe  sorbetur  :  inde  tu¬ 
mores  in  glandulis  colli  concatenatis  se  pro¬ 
dunt,  qui  brevi  decedunt  ;  alias  vero  in  sup¬ 
purationem  demum  abeunt,  aliquando  mise¬ 
rum  strangulant.  Ni  haec  sanies  e  faucibus 
detergatur,  quae  aeris  libero  aditui  obstet, 

vocis 


*  Vide  Fqthergill.  “  Account  of  the  Putrid 
u  Sore  Throat.” 

vocis  raucitatem  facit,  vel  loquelam  admo¬ 
dum  impedit. 

-ZEgri  interdum  laborant  ab  organis  quae 
respirationi  inserviunt,  nempe  aspera  arteria 
vel  pulmonibus,  inflammatis  ;  et  mortem  prae¬ 
cocem  causae  eaedem,  ac  in  cynanche  tracheali 
vel  pneumonia,  iis  afferunt. 

Glandulae  parotides  interdum  tument,  se¬ 
nescente  praecipue  morbo  ;  ast  modum  tumo¬ 
ris  interni  pariim  demonstrant,  quippe  qui 
saepe  tumefadlae  supersunt,  quum  omnis  cau¬ 
sa  metus  finitur,  simul  atque  morbo  penitus 
medetur. 

Alvus  saepe  pigra  est  puberibus,  et  inter¬ 
dum  aevo  provectis  ;  nisi,  e  contra,  diarrhoea 
eos  vexat.  Urinae  facies  raro  mutatur:  ali¬ 
quando  rubet,  alias,  nonnihil  parca  est,  sum¬ 
maque  molestia  redditur. 


Sanguinis 

Sanguinis  profusio  periculosa  e  naribus, 
faucibus,  vel  aure,  vase  exiguo  a  sanie  eroso, 
nonnunquam  incidit  ;  in  nonnullis  exemplis 
aegroti  vires  inopinato  exhausit,  e  vivisque 
eripuit. 

Mensium  fluxus  in  foeminis,  tempore  inso¬ 
lito,  interdum  prorumpit ;  attamen  nisi  justo 
magis  copiosus  fuerit,  parum  periculi  im¬ 
minet. 

Dolores  artuum,  rheumatismum  referentes, 
aliquos  vexasse  Heberdenus  narrat ;  autem 
verisimile  est  fortuitos,  certe  lenes,  fuisse. 

Omnia  signa,  quas  supra  protuli,  non  sem- 
per  eidem  asgro  accidunt  ;  et  saepe  morbus 
omnino  lenis  fit,  qui  vix  attentionem  me¬ 
dici  meretur.  Quod  in  exemplis  lenioribus 
interdum  nullus  faucium  aflfe&us  eruptionem 
super  cutem  comitatur,  vel  tam  levis  ut  inde 
ad  mali  periculum  nihil  accideret.  Alias, 
scarlatina  vix  stipare  videtur  faucium  affec¬ 
tum, 

tum  ;  tum  notae  saepe  graves  fiunt.  Amba¬ 
rum  denique  signa  aeque  molesta,  aeque  peri» 
culosa,  aliquando  autem  levia,  vix  notatu 
digna,  concurrere. 

Indicia,  ab  ancipiti  hoc  morbo  aegrum  non 
periturum,  die  tertio,  quarto,  vel  quinto,  a 
morbo  incepto,  sese  ostendunt.  Mutatio  su- 
bit  malo  salutaris.  Ulcerum  vestigia  in  fau¬ 
cibus  paulatim  evanescunt,  vel  prompte  sanari 
solent.  Py  rexia,  ab  initio  usque  morbi  tem¬ 
perata,  putredinique  parum  proclivis,  erup¬ 
tione  super  cutem  efflorescente,  quamprimum 
levatur.  Arteriarum  i&us  adhuc  frequentes, 
parvi,  debilesque,  jam  molliores,  tardiores, 
validiores,  magisque  aequales  evadunt.  Si 
non  omnino  decedat  delirium,  saltem  minus 
fit  periculosum.  Cutis  vitium  post  tres  vel 
quatuor  dies,  certe  ante  septimum,  in  squa¬ 
mulas  furfuraceas  cum  sudore  grato  lenique, 
abit.  Somnus  suavis  dein  aegro  fesso  obrepit. 
Cibi  appetitus  redit ;  attamen  minime  vorax, 

B  contra 

contr&  ac  iis  accidit  a  febre  convalescentibus, 
etiamsi  vires  eorum  aeque  frangantur*. 

In  exemplis  inauspicatis,  profundius,  longe 
lateque,  ulcera  faucium  serpunt,  citoque 
in  putredinem  ruunt.  Nam  primo  lives¬ 
cunt,  dein  gangraena  fauces  occupat,  quae 
facit  ut  spiritus  foedissime  oleat  :  et  partes 
abditae,  gingivae  praecipue,  materie  nigra  ob¬ 
sidentur.  Morbo  graviore  tum  demum  ur¬ 
gente,  respiratio  difficilis,  dolor  capitis  acer¬ 
bus,  anxietas  in  corpore  intimo,  summa  debi¬ 
litas,  delirium  vel  coma  perstans,  miserum  ve- 

• 

hementer  turbant.  Sitem  non  sentiens,  bibe¬ 
re  recusat,  etiamsi  deglutitio  nequaquam  im¬ 
pediatur.  Anasarca  collum  circumdat ;  tu¬ 
morque  saepe  grandis  exoritur,  qui,  venas 
sanguinem  ex  capite  reducentes  ad  cor 
comprimens,  saepe  miserum  jugulat.  Arte¬ 
riarum 


*  Sims.  Vide  “  Memoirs  of  London  Medical  So- 
ciety,  vol.  i.” 

riarum  pulsus  debiles,  parvi,  intervallisque 
inaequalibus,  digitum  explorantem  feriunt. 
In  exemplis  quam  plurimis,  hic  morbus  ae¬ 
grum  cito  confectum,  spatio  viginti  quatuor 
horarum,  saltem  saepe  triginta,  occidit.  Ter¬ 
tio  ferme  die,  plerumque  intra  septimum, 
signa  deteriora,  quae  supra  exposui,  vires  su¬ 
perstites  vitse  vincunt  ;  aeger  convulsionibus 
forsitan  convellitur,  alte  stupet,  anhelitum 
vix  tandem  trahit,  et  tunc  demum  his  signis 
mors  ipsa  supervenit. 

Notandum  est,  quum  hic  morbus  non  primo 
impetu  lethalis  fuerit,  aegros  saepe  ipsius  effec¬ 
tibus  succubuisse.  Quia  debilitate,  languore, 
laboris  impatientia,  aliisque  malis  diuturnis, 
conflidtati,  longe  aliter  se  habent,  atque  antea 
consuerunt.  Ansarca  saepe,  nonnunquam  h y- 
drocephalo,  vexati,  tam  exhausti  his  dolori¬ 
bus  infandis  evadunt,  ut  spes  medici  affini¬ 
umque  infauste  fefellant.  Macies,  et  ali¬ 
quando  phthisis  pulmonum,  eos  ei  morbo  pro¬ 
clives,  lenta  febre,  demum  conficit. 


Signis 

Signis  cynanches  malignas  consideratis,  ab 
eadem  contagione  atque  scarlatina  indudlam, 
et  omnino  eundem  esse  morbum,  hactenus  ex¬ 
istimavi.  Medicorum  experientia,  dum  longe 
lateque  grassata  est,  in  his  scarlatinae  signis,  in 
illis  cynanches,  luculenter  proditis,  et  saepe 
lethalibus,  hanc  opinionem  sat  superque  coar¬ 
guit 

-  i  •  .  >  • 

Quidam  medicorum  percontantur,  utrumne 
huic  morbo  aliquis,  contagio  expositus,  tan¬ 
tummodo  semel  seu  saepius  opportunus  eva¬ 
dit.  Quamobrem  necessarium  est  ut  ratioci¬ 
nationes  recusent,  justeque  ad  vocem  expe¬ 
rientiae  auscultent.  Testimonia  de  hac  re 
audior  um  idoneorum,  eos  aliquando,  sed  raro, 
qui  prius  hoc  morbo  laborare,  eodem  iterum 
affici,  docent  f . 

DE 


*  Audi  Prfsled.  Acad.  Prof.  Gregorii. 
f  Audi  easdem  Prfele6h 

DE  CAUSIS  REMOTIS. 

Satis  constat,  hunc  morbum  contagione  spe» 
ciali  semper  diffundi :  inutile  vero,  imo  su¬ 
pervacaneum,  foret,  aliquid  de  natura  et  ori¬ 
gine  hujus  contagionis  conjicere;  utpote  us¬ 
que  adhuc  suh  judice  lis  est,  de  his  rebus  et 
de  modo  quo  corpus  intret. 

Causa  excitante  ideo  stabilita,  possum  trac¬ 
tare  perpaucis  verbis  de  causis  quibus  conta¬ 
gionis  potestati  corpus  magis  opportunum 
evadit. 

Experientia  medicos  docuit,  imbecillitatem 
corpora  magis  obnoxia  reddere.  Quocirca 
omnia  quae  corpus  infirmant,  pristinamque 
valetudinem  adimunt,  exempli  causa,  exina¬ 
nitiones  profusae,  cibus  vel  parcus  vel  qui  cor¬ 


pus 


14  DE  CYNANCHE  MALIGNA. 

pus  parum  alit,  exercitatio  remissior,  labor 
aetati  parum  idoneus,  Venus  immodice  culta, 
affetffus  animi  contristantes,  morbi  priores,  in¬ 
ter  causas  praedisponentes  enumerantur.  Ta¬ 
libus  causis  igitur  infirmati,  difficilius  morbi 
impetum,  quam  vegeti,  florentes,  roboreque 
gavisi,  effugiunt.  Ab  eadem  fere  ratione, 
sexum  muliebrem  et  pueros,  ut  supra  notavi, 
saepe  hic  morbus  invadit,  quum,  rebus  alio- 
quin  iisdem,  mares  praetergreditur. 


de  PROGNOSI. 

i  5 

Eventum  Cynanches  Malignae,  ex  historia 
supra  prolata,  probe  praesagire  possumus. 
Quia  in  exemplis  adversis,  pyrexia  magis  ac 
magis  ingravescit,  cum  summa  debilitate ; 
pulsus  frequentes,  parvi,  debiles,  inaequales- 
que  fiunt ;  coma  vel  delirium  fit  pertinax  ; 

*  caput 

caput  vehementer  dolet;  fauces  magnopere 
tument ;  ulcera  livescunt,  cum  spiritus  foe- 
tore  ;  eruptio  super  cutem  vel  nulla  est,  vel 
maxima  et  profunde  rubra  ;  denique,  urina 
et  stercus  ab  aegro  inscio  redduntur. 

Signa  feliciora  facile  percipimus.  Quia 
cum  ulcera  minus  profunda  sunt,  non  late 
serpunt,  nec  livescunt ;  cum  pyrexia  levis  est, 
una  cum  pulsibus  arteriarum  mollibus,  forti¬ 
bus  et  aequalibus ;  cum  debilitas  haud  magna 
adest ;  quando  denique  eruptio  super  cutem 
modica  efflorescit,  nullum  periculum  immi¬ 
nere  judicamus. 


DE  DIAGNOSI. 

Ineunte  Cynanche  Maligna,  plerumque 
prompte  a  Cynanche  Tonsillari  dignoscitur ; 
et  revera  oportet  medicos  semper  eos  distin¬ 
guere.  Enim  in  hoc  morbo  signa,  quae  fe¬ 
brem 

brem  Typhum  denotant,  satis  manifeste  se 
produnt.  Arteriarum  pulsus  parvi,  frequen¬ 
tes,  debiles,  plerumque  micant,  spiritus  non- 
nunquam  aegre  trahitur,  devoratio  non  mul¬ 
tum  impeditur,  crustae  in  faucibus  sunt  colo¬ 
ris  cinerii,  si  denique  exinanitiones  inconsul¬ 
te  adhibeantur,  morbus  ingravescit  eb  usque 
ut  vix  ac  ne  vix  quidem  aegrotus  servetur, 
sed  mox  fortasse  juguletur.  In  Cynanche 
Tonsillari,  e  contra,  febris  stipatur  notis  Sy~ 
nochae  ;  arteriae  frequentes,  validae,  duraeque 
pulsant  ;  respiratio  rarius  difficilis  est ;  deglu¬ 
titio  semper  molesta  est,  et  aeger  de  dolore 
conqueritur  ;  fauces  rubore  vivido  splendent ; 
postremo,  hic  morbus  exinanitiones  optime 
tolerat,  quippe  cui  penitus  his  medetur.  E- 
tia.msi  ulcuscula  in  Cynanche  Tonsillari  appa¬ 
reant,  tamen  certior  fit  medicus  de  mali  na¬ 
tura,  conspedtu  attento,  signisque  aliis  malo 
propriis. 

Cynanche  Maligna  pro  Rubeola  habita,  ra¬ 
rissimus  error  fuit.  Nam  hic  morbus  cum 

febre 

febre  synocha  signisque  catarrhi,  nunquam 
non  ingreditur.  At  res  in  morbo,  de  quo  dis¬ 
serimus,  aliter  se  habere  supra  explicavi.  Prae¬ 
terea,  rubeolae  super  cutem  eruptio  die  quar¬ 
to,  vel  paulo  serius,  colore  cutis  interposito, 
patet,  et  nonnihil  eminet :  Sed  efflorescentia 
Cynanches  Malignae  secundo  ferme  die,  minus 
eminens,  sese  ostendere  solet,  totamque  fe¬ 
re  cutem  occupat. 


DE  CONSILIIS  MEDENDI. 

Pauca  de  consiliis  medendi  nunc  dicere 
propono.  Consilia  sunt, 

imo,  Morbum  incipientem  discutere.  Si 
hac  spe  fallamur, 

2do,  Signa  inflammationis  temperare  : 

3tio,  Debilitatis  signis  occurrere  : 

4to, 

4to,  Signa,  quae,  morbo  decedente,  super¬ 
veniunt,  tollere. 

imo.  Ad  primum  consilium  consequendum, 
remediis  vomitoriis,  vel  aqua  frigida  corpori 
nudato  affusa,  utendum  est. 

Remedia  vomitoria ,  ineunte  pyrexia,  adhi¬ 
bita,  nonnunquam  morbum  prospere  finiunt ; 
sed  iis  minus  fidendum  est,  quam  remedio 
mox  notando. 

Aquam  frigidam  corpori  nudato  affusam,  con¬ 
silio  hunc  morbum  abscindendi,  clar.  Gerardus 
primum  tentavit,  et  postea  clar.  Curreius  et 
Gregorius  ;  qui,  effectibus  diligenter  indaga¬ 
tis,  observationeque  aliorum  medicorum  com¬ 
probatis,  normas  utiles  constituerunt,  quoad  in* 
tempus  modumque  applicationis  spectat. 

Foft  morbi  aggresum,  certior  fit  medicus 
de  mali  natura,  quum  corporis  horrorem,  calor 
auctus,  pulsuum  celeritas  aucta,  sigriaque  alia 

cynanches 

cynanches  malignae  excipiunt ;  tunc  felicissi¬ 
me  adhibetur  lavatio  frigida.  Medico  serius 
vocato,  minore  spe  morbum  vincendi,  tamen 
grata  levatione  aegritudinis,  usurpatur.  No¬ 
tandum  est  effedtus  ejus  brevius,  quam  in  febre 
typho,  perstare  ;  nam  spatio  horarum  dua- 
rum,  interdum  etiam  unius,  calor  pulsuum¬ 
que  velocitas  redeunt ;  tunc  iteranda  est  de¬ 
cies,  vel  etiam  duodecies,  spatio  viginti  qua- 
tuor  horarum.  Nonnihil  languoris  et  debili¬ 
tatis  inducit ;  brevi  calorem  pulsuumque  fre¬ 
quentiam  minuit,  aegri  vires  auget,  somnosque 
leves  conciliat 

2do.  Ad  consilium  secundum  peragendum, 
scilicet,  signa  inflammationis  temperare,  si 
prima  spe  fallamur,  sanguis  mittendus  est : 
quoniam  vero  signa  inflammationis  non  solent 
esse  violenta,  raro  necessarium  est  sanguinem 

detrahere  : 


*  “  Medical  Reports  on  Effe&s  of  Water,”  &c. 
vol.  ii. 

detrahere  :  neque  periculo  caret  haec  exina¬ 
nitio,  in  morbo  cui  summa  debilitas  saepe  ob¬ 
repit.  Si  autem  malum  juvenem  vegetum 
adoritur,  cum  signis  magnas  inflammationis 
atque  impetu  magno  sanguinis  caput  versus, 
sanguinem  e  brachio  mittere  oportet.  Un¬ 
cias  solummodo  paucas  semel  detrahere,  ne¬ 
que  hoc  fere  unquam  repetere,  debemus. 

3tio.  Pyrexia,  quae  Cynanchen  malignam 
pergentem  comitatur,  est  malignioris  generis 
proclivitatisque  septicae  ;  idcirco  remediis  sti¬ 
mulantibus  et  roborantibus,  quae  tantum  pro¬ 
sunt  in  febre  typho,  in  qua  vires  adeo  defi¬ 
ciunt,  etiam  in  hoc  morbo,  ut  debilitatis  pe¬ 
riculum  prae  vertamus,  fidendum  est.  Ex  re¬ 
mediis  stimulantibus,  vinum  est  longe  utilissi¬ 
mum  et  efficacissimum,  ad  praecavendam  vel 
corrigendam  ulcerum  in  faucibus  putredinem. 
Quandocunque  igitur  notae  debilitatis  sese 
ostendunt,  iis  utendum  est.  Juvat  memorasse 
ne  plus  vini  justo  urgeatur  ;  nam  aliquando 
parentes  incauti  hoc  nimia  copia  praebent  in¬ 
fantibus,. 

fantibus,  quo  fit  ut  ebrii,  et  inde  perquam 
imbecilli,  evadant,  simulque  febris  ingraves» 

i  y 

cit  et  pene  mors  in  propinquo  est  *. 

Cincbona  ojjicinalis  virtutibus  roborantibus 
magnopere  valet  ;  quas  propter  pollicetur 
commoda  felicissima,  praecipue  quum  signa 
summae  debilitatis  malum  ingravescere,  maxi- 
mumque  periculum  instare,  ostendunt.  Plu¬ 
rimi  hoc  remedio  utuntur,  una  cum  vino,  do- 
sibus  saepe  repetitis,  secundum  aetatem  vires¬ 
que  aegroti. 

Remedia  cathartica  hic  recensenda  sunt, 
scilicet,  quae  saepe  debilitati  occurrunt.  Clar. 
Huxhamus,  sub  finem  cynanches  malignae 
alvum  purgare  suadet;  quia  per  totum  ejus 
cursum  alvus  frequentissime  tarda  observa¬ 
tur,  ut  supra  dixi,  et  catharticis  saepe  repe¬ 
titis  solum  movenda  est  f.  Cei.  Hamiltonus 

nuper 

*  SlMS. 

f  “  In  gener  al,”  inquit,  “  after  a  purge  or  two, 

nuper  monuit,  hasc  remedia  interdum  mor¬ 
bum  discutere,  praesertim  quum  alvus  ad¬ 
modum  pigra  est,  et  stercus  plurimum,  ni¬ 
grum,  viride,  et  fetidissimum,  intestina  gra¬ 
vat  et  irritat.  Tamen  cavendum  est  ne  al¬ 
vus  plus  cieatur,  quam  oporteat  ut  ab  tali 
onere  levetur,  et  ad  sua  sana  munera  exci¬ 
tetur :  quia  alvus  nimis  fusa  valde  pericu¬ 
losa  est  f . 

Hic  quoque  convenit  pauca  dicere,  de  re¬ 
gimine  ;  et  de  remediis  ad  fauces  ipsas  pur¬ 
gandas. 

Regimen  certe  haud  levis  momenti  est;  quip¬ 
pe 


“  the  sick  soon  recovered  a  keen  appetite,  strength, 
€<  and  spirits.”  Dissertat  ion  bn  Malignant  Ulce~ 
rous  Sore-Hhroat ,  p.  29 5. 

f  “  Observations  on  the  Utility  and  Administra- 
li  tion  of  Purgative  Medicines”  in  nonnullis  mor¬ 
bis. 

pe  hic  morbus  aliquando  nullis  remediis  eget, 
praeter  diaetam  et  regimen.  iEger  in  concla¬ 
vi  amplo  decumbere  debet  ;  et  aquam  frigi¬ 
dam  cum  acidis  commistam  bibere,  vel  cere- 
visiam  tenuem  :  mens  hilaris  et  laeta,  quan¬ 
tum  fieri  possit,  servanda  est.  Munditiae  et 
ventilatio  maxime  colendae  sunt. 


Ad  levandam  faucium  internarum  inflam¬ 
mationem,  hirudines  feliciter  applicantur  ad 
fauces  externas:  eodem  consilio,  remedia  epis- 
pastica  utilia  sunt,  quum  inflammatio  tumor¬ 
que  maxime  increscunt.  Medici  gargaris- 
mata  antiseptica  praecipiunt  ;  veluti  vinum 
aqua  commistum  ;  infusum  rosae  Gallicae  ; 
vel  acidum  sulphuricum,  muriaticum  et  oxy- 
muriatieum,  plurima  aqua  diluta,  et  plura 
istiusmodi :  alii,  stimulantia,  velut  frudfum 
capsici  annui,  cum  aqua  :  his  et  talibus  fau¬ 
ces  diligenter  lavandae  sunt. 

qto.  Ad  signa  tollenda,  et  novos  morbos 
qui  huic  supervenire  solent,  anasarcarn  prae¬ 
sertim, 

sertim,  diaeta  nutriens  esse  debet,  et  exer¬ 
citatio  modica,  viribus  convalescentis  accom¬ 
modata.  Anasarca  lenioribus  medicamentis 
plerumque  tollitur,  diureticis  imprimis,  ut 
supertartrite  potassae,  radice  scillae  maritimae, 
et  digitali  purpurea :  interdum  vero  cathar- 
ticis  eget ;  ut  submuriate  hydrargyri,  pul¬ 
vere  convolvuli  j alapae,  et  similibus :  inter¬ 
dum  etiam  prodest  sudorem  leniter  ciere  bal¬ 
neo  et  mitioribus  medicamentis  diaphoreticis, 
salinis  praecipue,  et  opiatis. 

His  demum  et  similibus  auxiliis,  et  ab  in¬ 
firmitate,  et  ab  anasarca,  quae  saepe  diu  ma¬ 
net  post  cynanchen  malignam,  aegri  facile 
convalescere  solent. 


FINI  S. 


